**ΜΟΥΣΙΚΟ ΣΧΟΛΕΙΟ ΗΡΑΚΛΕΙΟΥ Γούρνες, 19 Δεκεμβρίου 2019**

 **Αριθμ. πρωτ. Φ23/701/18-12-2019**

**Θέμα: Προκήρυξη εκδήλωσης ενδιαφέροντος για πολυήμερη εκδρομή της**

 **Γ’ τάξης Λυκείου του Μουσικού Σχολείου Ηρακλείου.**

O Διευθυντής του Μουσικού Σχολείου Ηρακλείου, έχοντας υπόψη την υπ’ αριθ. 33120/ΓΔ4/28-02-2107 (ΦΕΚ 681/τεύχος δεύτερο ) Απόφαση του Υπουργού Παιδείας με θέμα «Εκδρομές-Εκπαιδευτικές Επισκέψεις μαθητών και μαθητριών Δημοσίων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας», προκηρύσσει την εκδήλωση ενδιαφέροντος, από τα Ταξιδιωτικά Γραφεία, για τη διοργάνωση πολυήμερης εκπαιδευτικής εκδρομής της Γ’ τάξης Λυκείου με προορισμό την Θεσσαλονίκη, από **10**  **Φεβρουαρίου 2020** έως **14**  **Φεβρουαρίου 2020** .

*Προβλεπόμενος αριθμός συμμετεχόντων*: **30** περίπουμαθητές/τριες και **3** συνοδοί.

Η προσφορά θα πρέπει να περιέχει και να εξασφαλίζει τα παρακάτω:

1. Μετάβαση και επιστροφή αεροπορικώς (με χειραποσκευή ανά μαθητή/τρια) με απευθείας πτήση από το Ηράκλειο προς τη Θεσσαλονίκη.

 2. Επίσκεψη στα κυριότερα ιστορικά μνημεία της πόλης, (Ιστορικό κέντρο, Βυζαντινά τείχη, Βυζαντινό Μουσείο, Ναό Αγίου Δημητρίου, Αρχαιολογικό Μουσείο, Πανεπιστήμια κτλ) .

 3. Ημερήσια εκδρομή στο Σπήλαιο Αλιστράτης, στη Λίμνη Κερκίνη και στις Σέρρες.

 4. Ημερήσια εκδρομή σε Βεργίνα, Έδεσσα και Λουτρά Αριδαίας.

 5. Τουριστικό λεωφορείο που θα είναι στη διάθεση του σχολείου για όλες τις μετακινήσεις κατά τη διάρκεια της εκδρομής. Το λεωφορείο θα πρέπει να διαθέτει όλες τις προβλεπόμενες από τη νομοθεσία προδιαγραφές (έλεγχος από ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, κλιματισμό κλπ). Επίσης πρέπει να πληρούνται όλες οι προδιαγραφές ασφάλειας για τη μετακίνηση μαθητών (ζώνες ασφαλείας, έμπειρος οδηγός).

6. Τέσσερις (4) διανυκτερεύσεις με πρωινό (όχι ημιδιατροφή) σε ξενοδοχείο 4 ή 5 αστέρων, στο κέντρο ή κοντά στο κέντρο (σε ακτίνα 1,5 περίπου χιλιομέτρου) της Θεσσαλονίκης . Τα δωμάτια των μαθητών να είναι τρίκλινα ή τετράκλινα, με κρεβάτια, όχι ράντζα, και των συνοδών καθηγητών μονόκλινα. Στην προσφορά πρέπει να αναφέρεται ρητά η κατηγορία και το όνομα του ξενοδοχείου.

7. Συνοδό από το ταξιδιωτικό γραφείο και ξεναγό μόνο στη Βεργίνα, καθώς και ιατρική φροντίδα κατά την διάρκεια της εκδρομής.

 8. Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία καθώς και πρόσθετη ασφάλιση για περίπτωση ατυχήματος ή ασθένειας μαθητή/τριας ή συνοδού καθηγητή/τριας.

 9. Αποδοχή από το Γραφείο ποινικής ρήτρας σε περίπτωση αθέτησης των όρων του συμβολαίου από τη μεριά του (παρακράτηση ποσού 15% του συνολικού, το οποίο θα αποδοθεί στο γραφείο μετά το τέλος της εκδρομής, αν έχουν τηρηθεί από την πλευρά του όλοι οι όροι του συμβολαίου).

10. Αντιμετώπιση της περίπτωσης που δεν θα πραγματοποιηθεί η εκδρομή λόγω ανωτέρας βίας.

 **Παροχές που δεν αναφέρονται ρητά στην παρούσα προκήρυξη δεν λαμβάνονται υπόψιν και δεν γίνονται δεκτές τυχόν διαμαρτυρίες ή ενστάσεις για το λόγο αυτό.**

 Για τις παραπάνω υπηρεσίες ζητείτα**ι η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή.**

 Με την προσφορά θα πρέπει να κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το **ειδικό σήμα λειτουργίας**, το οποίο πρέπει να βρίσκεται σε ισχύ.

 Στο φάκελο επίσης της προσφοράς πρέπει να υπάρχει απαραίτητα **CD** σε **ηλεκτρονική μορφή (doc ή pdf),** για να είναι εύκολη η ανάρτησή της στο διαδίκτυο, καθώς και βεβαίωση κράτησης εισιτηρίων και δωματίων.

 Κατάθεση προσφορών μέχρι την Τετάρτη, **15 Ιανουαρίου 2020** και ώρα **14:30** στο γραφείο του Διευθυντή του Μουσικού Σχολείου Ηρακλείου.

 Η αξιολόγηση των προσφορών θα γίνει την επόμενη ημέρα **16-01-2020** και ώρα **11:30** στο γραφείο του Διευθυντή του Μουσικού Σχολείου από την αρμόδια επιτροπή.

 Θα επιλεγεί η οικονομικότερη προσφορά που θα ανταποκρίνεται πλήρως στα παραπάνω.

 Ο Διευθυντής

 Γεώργιος Λιναρδάκης